STVORIMO BOLJI INTERNET ZAJEDNO

Nina i Maja bile su na Majinoj Facebook stranici. Na chat im se javila Mala Slatka Zlatka i napisala im je poruku : ''Bok , Majo! Hoćeš li mi dati svoj broj telefona i kućnu adresu da se možemo češće čuti i možda vidjeti! I javi mi kad budeš sama kod kuće! Pusa! ;) ☺ ;) „ .

Maja je već krenula pisati adresu i broj telefona, no Nina ju je upitala : “Poznaješ li je ti uopće ?!“ „Ne!“, odgovori Maja, „ali već se dugo dopisujemo i ona je stvarno super cura i imamo mnogo toga zajedničkog!“ I tako je Maja Nini tvrdila da su one dobre prijateljice, da imaju puno toga zajedničkog, vole istu glazbu, filmove... Nina joj je zatim rekla: “Nemoj joj dati adresu i broj telefona jer se ona može pretvarati i predstavljati kao netko sasvim drugi. Možda je ona ... provalnik! Sigurna sam da ta osoba ima „fake“ profil!“

Kada je Maja čula što joj Nina govori, shvatila je da je moguće da joj prijeti opasnost od nepoznatih osoba i Maloj Slatkoj Zlatki nije poslala poruku s adresom, a ni brojem telefona, nego je napisala: “Samo sanjaj ;)!“ i ignorirala je Malu Slatku Zlatku.

Otad je Maja prijateljica samo sa osobama koje poznaje i samo onima koje poznaje šalje zahtjeve za prijateljstvom i nikome ne daje svoje osobne podatke!

PORUKA: Internet nije sigurno mjesto, na njemu ne smijemo odavati nikakve važne i osobne podatke i ne smijemo vjerovati nepoznatim osobama! Ako nam se u poruci javi netko koga ne poznajemo i zatraži od nas bilo kakve podatke, obavezno se moramo obratiti nekome starijem i upitati ga za pomoć.

Iva Kostanjevec ☺